amanoisuno/poetBack huggingface dataset:
建元寺晝公與崔秀才見過聯句，與鄭奉禮說同作 皇甫曾 
人閑宜歲晚，道者訪幽期。獨與寒山別，行當暮雪時。——皇甫曾柏台辭漢主，竹寺寄潛師。荷策知君待，開門笑我遲。——皎然暮階縣雨足，寒吹繞松枝，理辯塵心妄，經分梵字疑。——鄭說久承黃紙詔，曾賦碧雲詩。然諾驚相許，風流話所思。——崔子向筌忘心己默，磬發夜何其。願結求羊侶，名山從所之。——皇甫曾
建元寺西院寄李員外縱聯句 皇甫曾 
寄隱霜台客，相思粉署人。——崔子向誠知阡陌近，無奈別離頻。——皇甫曾夜色迷雙樹，鐘聲警四鄰。——鄭說散才徒仰鮑，歸夢遠知秦。——臺上雨帶清笳發，花驚夕漏春。——皎然招搖隨步錫，仿佛聽行輪。——崔子向要路推高足，空林寄一身。——皇甫曾盛名知獨擅，良會憶相親。——鄭說稍滌心中垢，都遺陌上塵。——崔子向今宵此堂集，何事少遺民。——皎然
中元日鮑端公宅遇吳天師聯句 嚴維 
道流為柱史，教戒下真仙。——嚴維共契中元會，初修內景篇。——鮑防游方依地僻，蔔室喜牆連。——謝良輔寶笥開金籙，華池漱玉泉。——杜弈怪龍隨羽翼，青節降雲煙。——李清昔去遺丹灶，今來變海田。——劉蕃養形奔二景，煉骨度千年。——謝良弼騎竹投陂裏，攜壺掛牖邊。——鄭概洞中嘗入靜，河上舊談玄。——陳元初伊洛笙歌遠，蓬壺日月偏。——樊珣青騾薊訓引，白犬伯陽牽。——丘丹法受相君後，心存象帝先。——呂渭道成能縮地，功滿欲升天。——范淹何意迷孤性，含情戀數賢。——吳筠
酒語聯句，各分一字 嚴維 
山簡酣歌倒接z5，——劉蕃看朱成碧無所知。——鮑防耳鳴目眩駟馬馳，——謝良輔口稱童羖腹鴟夷。——嚴維兀然落帽灌酒卮，——沈仲昌太常吏部相對時。——嚴維藉糟枕麹浮酒池，——丘丹甕間籬下臥不移。——呂渭叫呼不應無事悲，——鄭概千日一醒知是誰。——陳元初左傾右倒人避之。——迥
一字至九字詩聯句 嚴維 
東，西，——鮑防步月，尋溪。——嚴維鳥已宿，猿又啼。——鄭概狂流礙石，迸筍穿溪。——成用望望人煙遠，行行蘿徑迷。——陳元初探題只應盡墨，持贈更欲封泥。——陳元初松下流時何歲月，雲中幽處屢攀躋。——張叔政乘興不知山路遠近，緣情莫問日過高低。——賈弇靜聽林下潺潺足湍瀨，厭問城中喧喧多鼓鼙。——周頌
宣上人病中相尋聯句 李益 
策杖迎詩客，歸房理病身。閑收無效藥，遍寄有情人。——廣宣草木分千品，方書問六陳。還知一室內，我爾即天親。——李益
八月十五夜宣上人獨游安國寺山庭院步人遲…乘興聯句 李益 
九重城接天花界，三五秋生一夜風。——廣宣行聽漏聲雲散後，遙聞天語月明中。——廣宣含涼閣迥通仙掖，承露盤高出上宮。——李益誰問獨愁門外客，清談不與此宵同。——李益
重陽夜集蘭陵居與宣上人聯句 李益 
蟋蟀催寒服，茱萸滴露房。酒巡明刻燭，籬菊暗尋芳。——李益新月和秋露，繁星混夜霜。登高今夕事，九九是天長。——廣宣
與宣供奉攜癭尊歸杏溪園聯句 李益 
千畦抱甕園，一酌癭尊酒。唯有沃洲僧，時過杏溪臾。——李益追歡君適性，獨飲我空口。儒釋事雖殊，文章意多偶。——廣宣
蘭陵僻居聯句 李益 
潘嶽閒居賦，陶潛獨酌謠。二賢成往事，三徑是今朝。——廣宣生幸逢唐運，昌時奉帝堯。進思諧啟沃，退混即漁樵。——李益蠹簡封延閣，雕闌閟上霄。相從清曠地，秋露挹蘭苕。——杜羔
天津橋南山中各題一句 李益 
野坐分苔席，——李益山行繞菊叢。——韋執中雲衣惹不破，——諸葛覺秋色望來空。——賈島
紅樓下聯句 李益 
佛刹接重城，紅樓切太清。紫雲連照耀，丹檻郁崢嶸。——廣宣榱棟煙虹入，軒窗日月平。參差五陵晚，分背八川明。——李益松韻風初過，蓮陂浪欲傾。敬瞻疑湧見，圍繞學無生。——杜羔
賦應門照綠苔 李益 
宮闕何年月，應門何歲苔。清光一以照，白露共裴回。——李益珠履久行絕，玉房重未開。妾心正如此，昭陽歌吹來。——法振
寄司空曙李端聯句 耿湋 
長安一分首，萬里隔煙波。——王早海上青山暮，天涯白髮多。——耿湋尋僧因看竹，訪道或求鵝。——辛晃雲樹無猿鳥，陰崖足薜蘿。——耿湋醉中留越客，興裏眄庭柯。——辛晃黃葉身仍逐，丹霄背未摩。——耿湋別愁連旦暮，歸夢繞關河。——辛晃高柳寒蟬對，空階夜雨和。——耿湋年華空荏苒，名宦轉蹉跎。——辛晃南陌東城路，春來幾度過。——耿湋
連句多暇贈陸三山人 耿湋 
一生為墨客，幾世作茶仙。——耿湋喜是攀闌者，慚非負鼎賢。——陸羽禁門聞曙漏，顧渚入晨煙。——耿湋拜井孤城裏，攜籠萬壑前。——陸羽閑喧悲異趣，語默取同年。——耿湋曆落驚相偶，衰羸猥見憐。——陸羽詩書聞講誦，文雅接蘭荃。——耿湋未敢重芳席，焉能弄彩箋。——陸羽黑池流研水，徑石澀苔錢。——耿湋何事親香案，無端狎釣船。——陸羽野中求逸禮，江上訪遺編。——耿湋莫發搜歌意，予心或不然。——陸羽
道州春日感興 李景儉 
始見花滿枝，又看花滿地。——李景儉且持增氣酒，莫滴傷心淚。——呂溫深誠長鬱結，芳晨自妍媚。——呂恭嘯歌聊永日，誰知此時意。——李景儉
中秋夜聽歌聯句 武元衡 
此夕來奔月，何時去上天。——崔備雲鬟方自照，玉腕更呈鮮。——裴度燕婉人間意，飄颻物外緣。——柳公綽詩裁明月扇，歌索想夫憐。——武元衡暗染荀香久，長隨楚夢偏。——盧放會當來彩鳳。仿佛逐神仙。——盧士玫